| প্রকাশিত : ১৬ জুলাই ২০১৮, ১৬:৪৯
দেশের শীর্ষ ডিজিটাল সেবা প্রদানকারী অপারেটর রবি এবং দ্রুত জনপ্রিয় হওয়া ডিজিটাল স্টার্ট-আপ কোম্পানি সেবা ডট এক্সওয়াইজেড’র মধ্যে একটি কর্পোরেট চুক্তি স্বাক্ষর হয়েছে।
রবির ম্যানেজিং ডিরেক্টর অ্যান্ড সিইও মাহতাব উদ্দিন আহমেদ এবং সেবা ডট এক্সওয়াইজেড’র সিইও আদনান হালিম রবি কর্পোরেট অফিসে নিজ নিজ প্রতিষ্ঠানের পক্ষে চুক্তিতে স্বাক্ষর করেন।
যৌথ এ উদ্যোগটি প্রাথমিক ভাবে ঢাকায় শুরু হবে। রবিকে ডিজিটাল কোম্পানি হিসেবে সম্প্রসারণ করতে খুব শিগগিরই সেবা অ্যাপে রবি রিচার্জ ফিচারটি যোগ করবে সেবা ডট এক্সওয়াইজেড। চুক্তির আওতায় ভবিষ্যতে বিভিন্ন সময়ে গ্রাহকদের জন্য আকর্ষণীয় অফার ও ক্যাম্পেইন নিয়ে আসবে রবি ও সেবা।